**D I S P O Z I Ţ I A**

**nr. 82 din 4 martie 2022**

**pentru modificarea Dispoziției nr. 244/15.03.2021 privind constituirea comisiei**

**de recepție a dotărilor specifice activității medicale din cadrul proiectului**

**“Dotarea Ambulatoriului Spitalului Clinic Judetean de Urgență Cluj Napoca”**

Preşedintele Consiliului Judeţean Cluj,

Având în vedere referatul nr. 8290/02.03.2022, întocmit de Direcţia Dezvoltare şi Investiţii, Serviciul Managementul Proiectelor, pentru modificarea Dispoziției nr. 244/15.03.2021 privind constituirea comisiei de recepție a dotărilor specifice activității medicale din cadrul proiectului „Dotarea Ambulatoriului Spitalului Clinic Județean de Urgență Cluj Napoca*”*, cod SMIS 124448 .

Ținând cont de:

* Proiectul ”Dotarea Ambulatoriului Spitalului Clinic Județean de Urgenta Cluj Napoca ”, cod SMIS 124886;
* contractul de finanțare nr. 5328/13.05.2021 încheiat între Parteneriatul dintre Unitatea Administrativă Teritorială Județul Cluj și Spitalul Clinic Județean de Urgență Cluj Napoca, reprezentat de Unitatea Administrativ Teritorială Județul Cluj în calitate de lider de parteneriat, și Ministerul Lucrarilor Publice, dezvoltării Ministerul Fondurilor Europene, având ca obiect acordarea finanțării nerambursabile pentru implementarea proiectului „Dotarea Ambulatoriului Spitalului Clinic Județean de urgență Cluj Napoca ”, SMIS 124886;

Luând în considerare dispozițiile:

* art. 2 alin. (1) din Anexa nr. 1 la Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
* art. 2, ale art. 3 alin. (2), ale art. 58 alin. (1) și (3), ale art. 59 și ale art. 61-62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;

În conformitate cu prevederile:

* art. 191 alin. (1) lit. e) și lit. f), coroborat cu ale alin. (6) lit. b) din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare;
* Ordonanței de urgență a Guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare;
* Ordonanței de urgență a Guvernului nr. 64/2009 privind gestionarea financiară a instrumentelor structurale şi utilizarea acestora pentru obiectivul convergenţă, cu modificările și completările ulterioare;
* Hotărârii Guvernului nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare

regională, Fondul social european şi Fondul de coeziune 2014 – 2020, cu modificările și completările ulterioare;

În temeiul drepturilor conferite prin art. 196 alin. (1) lit. b) din O.U.G. nr. 57/2019 privind Codul Administrativ, cu modificările și completările ulterioare.

**D I S P U N E:**

**Art. I.** Dispoziţia Preşedintelui Consiliului Judeţean Cluj nr. 244/15.03.2021 privind constituirea comisiei de receptie a dotarilor specifice activitatii medicale din cadrul proiectului “Dotarea Ambulatoriului Spitalului Clinic Judetean de Urgență Cluj Napoca”, se modifică după cum urmează:

1. **Anexa “**Comisia de recepţie a dotărilor specifice activității medicale din cadrul proiectului „Dotarea Ambulatoriului Spitalului Clinic Județean de Urgenta Cluj Napoca” se modifică și se înlocuiește cu **Anexa** la prezenta dispoziție.

**Art. II.** Prezenta dispoziţie se comunică prin poșta electronică persoanelor desemnate la art. 1, Direcției Dezvoltare și Investiții şi Prefectului Judeţului Cluj.

  **CONTRASEMNEAZĂ:**

 **PREŞEDINTE SECRETAR GENERAL AL JUDEŢULUI**

Alin Tișe Simona Gaci

**Anexă la Dispoziția nr. 82 /2022**

**(Anexă la Dispoziția nr. 244/2021)**

**Comisia de recepţie a dotărilor specifice activității medicale din cadrul proiectului „Dotarea Ambulatoriului Spitalului Clinic Județean de Urgenta Cluj Napoca”**

|  |  |  |  |  |  |
| --- | --- | --- | --- | --- | --- |
| **Nr.****crt.** | **Calitatea în cadrul comisiei**  | **Numele și prenumele** | **Funcția deținută** | **Direcția/Serviciul/****Biroul/Compartimentul, după caz** | **Mențiuni** |
| 1 | Președinte | Tothfalusi Judith  | Consilier | Serviciul Managementul Proiectelor | - |
| 2 | Membru | Pavel Sebastian  | Consilier  | Serviciul Lucrari si Achizitii Publice  | - |
| 3 | Membru | Sarca Dan  | Inginer aparatură medicală | Spitalul Clinic Județean de Urgență Cluj-Napoca  | - |
| 4 | Membru | Catana Adelina Monica  | Tehnician  | Biroul de Aparatură Medicală Spitalul Clinic Județean de Urgență Cluj-Napoca  | - |
| 5 | Membru  | Irimies Cosmina  | Consilier  | Serviciul Managementul Proiectelor  | - |

 **CONTRASEMNEAZĂ:**

 **PREŞEDINTE SECRETAR GENERAL AL JUDEŢULUI**

 Alin Tișe Simona Gaci